பொக்ரான் 2 அணுகுண்டு சோதனைக்குப் பிறகு 20 ஆண்டுகள் கடந்துவிட்ட நிலையில் இப்போது முழுக்க முழுக்க இந்திய தொழில்நுட்பத்துடன் சோதனை நடத்தப்பட்டு, ஐஎன்எஸ் அரிஹந்த் தனது முதல் பாதுகாப்பு ஓட்டத்தை ஏவுகணைகளுடன் நடத்தி முடித்திருக்கிறது. கடந்த இரண்டு மாதங்களாக இந்து மகா சமுத்திரத்திலும் இந்தியாவுக்குக் கிழக்கிலும் ஐஎன்எஸ் அரிஹந்த் சோதனை ஓட்டம் நடத்தியபோது உலகின் புலனாய்வு அமைப்புகள் எவற்றாலும் அதை கண்டுபிடிக்க முடியவில்லை. இதிலிருந்து, இந்திய கடற்படை இப்போது சர்வதேச அளவில் தாக்குதலுக்குத் தயாராக இருக்கும் நீர்மூழ்கிக் கப்பல்களுடன் கூடிய வலிமை பெற்றிருப்பது உறுதிப்படுகிறது.